alexandrainst/scandi-wiki huggingface dataset:
Symreslekta

Symreslekta (Anemone) er ei planteslekt i soleiefamilien. Ho omfattar rundt 200 artar som veks i tempererte område. Dei er nært i slekt med Hepatica og Pulsatilla, som nokre botanikarar meiner også bør reknast med til symreslekta.

Medlemane av slekta er fleirårige plantar med jordstengel. Ein krans med fem eller ofte seks (sju) kvite eller farga blomsterblad, og under dei tre grøne sveipblad som er flika og sit eit stykke nedanfor blomsteren. Dei har kort griffel.

Symrenamnet er blitt brukt om eit knippe vårplantar utan slektskap seg i mellom, og berre nokre av dei høyrer til symreslekta.

Norske artar 

To artar veks i Noreg:
 Kvitveis (A. nemorosa)
 Gulsymre (A. ranunculoides)

Artar

Flora of North America frå 2008 listar opp 150 artar, mellom anna: 

Anemone apennina - Blue Anemone
Anemone baicalensis - Baikal Anemone
Anemone blanda – Greek Windflower
Anemone canadensis
Anemone caroliniana - Carolina Anemone
Anemone chinensis - Chinese Anemone
Anemone coronaria – Poppy Anemone
Anemone cylindrica - Thimbleweed, Prairie Crocus, Candle Anemone
Anemone deltoidea - Three-leaved Anemone, Columbian Windflower
Anemone drummondii - Drummond's Anemone
Anemone halleri – Haller's anemone
Anemone hepatica - Sharp-lobed Anemone,  blåveis
Anemone hortensis - Broad-leaved Anemone
Anemone hupehensis – Chinese Anemone
var. japonica – Japanese Anemone
Anemone lancifolia - Mountain Thimbleweed
Anemone multifida - Cliff Anemone
Anemone narcissiflora – Narcissus Anemone
Anemone nemorosa – European Wood Anemone, kvitveis
Anemone oregana - Western Wood Anemone, Oregon Anemone
Anemone parviflora - Small-flowered Anemone
Anemone quinquefolia – American Wood Anemone
Anemone ranunculoides – Yellow Woodland Anemone
Anemone riparia - Riverbank Anemone
Anemone rivularis – Riverside Windflower
Anemone sylvestris – Snowdrop Windflower
Anemone tenuifolia
Anemone thomsonii
Anemone trifolia
Anemone tuberosa - Desert Anemone, Tuber Anemone
Anemone virginiana - Tall Anemone, Tall Thimbleweed

Artar frå slekta Pulsatilla 

Pulsatilla alpina – Alpine Anemone
Anemone occidentalis – Western Pasqueflower
Pulsatilla patens – Pasqueflower, Prairie Crocus
Anemone pulsatilla – Pasque Flower (see Pulsatilla vulgaris)

Artar frå slekta Hepatica 
Anemone hepatica – syn. Hepatica nobilis, blåveis
Anemone acutiloba

Kjelder
Svensk Wikipedia.
Wikipedia på bokmål.
Johannes Lid: Norsk-svensk-finsk flora. Det Norske Samlaget, 1985.
Delar av denne artikkelen bygger på «Anemone» frå ,  den 7. juni 2017.  
 

Planteslekter
Soleiefamilien
Thomas Sørum

Thomas Sørum () er ein norsk fotballspelar. I 2011-sesongen spelar han i angrep for Haugesund i den norske Tippeligaen. Sørum kom til Haugesund frå Strømsgodset før 2009-sesongen, etter å ha spelt i drammensklubben sidan 2001, med unnatak av eit lån til Manglerud-Star i 2006-sesongen. Det året vart han Manglerud-Star sin toppskårar i Adeccoligaen med 13 seriemål. Han var Strømsgodset sin toppskårar i Adeccoligaen i 2005 med 11 seriemål.  I 2009-sesongen vart han toppskårar i Adeccoligaen med 24 seriemål då Haugesund rykte opp til Tippeligaen.

Fotnotar

Kjelder
Norsk og internasjonal fotballstatistikk

Norske fotballspelarar
Strømsgodset-spelarar
Haugesund-spelarar
Folk frå Drammen
Miss Sarajevo

«Miss Sarajevo» er den einaste singelen frå album Original Soundtracks 1 frå 1995 av U2 og Brian Eno, under psevdonymet Passengers. Luciano Pavarotti syng ein operasolo på songen. Songen finst òg på samleplata The Best of 1990-2000 og vart spelt av George Michael på albumet hans Songs from the Last Century. Songen nådde ikkje lista i USA, men 6. plass i Storbritannia og Topp 10 i mange europeiske land, mellom anna Noreg der han nådde 10. plass. Bono har omtalt «Miss Sarajevo» som sin favoritt U2-song.

Historie

Den amerikanske journalisten Bill Carter foreslo for Bono ein ideo om å filme ein dokumentar om motstandsrørsla i Sarajevo. Bono produserte ikkje berre filmen, men finansierte òg prosjektet. Dokumentaren omhandla ein venleikskonkurranse som vart halden i det krigsøydelagde Sarajevo i Bosnia. Vinnaren vart den 17 år gamle Inela Nogić]].

Kjelder 
Denne artikkelen bygger på «Miss Sarajevo» frå ,  den 25. april 2011. 
 oppgav desse kjeldene:

Bakgrunnsstoff
U2.com - teksten

Antikrigssongar
Songar frå 1995
Singlar frå 1995
U2-songar
George Michael-songar
Fjellhamar Fotballklubb

Fjellhamar Fotballklubb (stifta 8. juni 1976) er ein fotballklubb frå Fjellhamar i Lørenskog kommune. a-laget spelar i 3. divisjon. Fotballklubben har lag i mange aldersklassar. Seniorlaget enda på 5. plass i si avdeling i 3. divisjon, avdeling 2 i 2010.

Fjellhamar FK spelar sine heimekampar på Fjellhamar Stadion, og disponerer også Torshov kunstgress.

Den mest kjende spelaren som har kome frå Fjellhamar er Abdisalam Ibrahim, han speler for tida (2011) i Scunthorpe United på lån frå Manchester City FC.

Bakgrunnsstoff 
 Offisiell nettstad

Fotballag i Viken
Skipingar i 1976
Idrettslag i Lørenskog
The Drop

The Drop er eit album frå 1997 av Brian Eno.

Albumet held fram den same stilen som mykje av verka hans i denne perioden og utforskar impresjonistisk, ambiente instrumental-lydlandskap, heller enn meir konvensjonelle songar.

Innhald

Kjelder
Denne artikkelen bygger på «The Drop» frå ,  den 25. april 2011.  
 

Musikkalbum frå 1997
Brian Eno-album
album produserte av Brian Eno
Nikola Djurdjić

Nikola Djurdjić () er ein serbisk fotballspelar. I 2011-sesongen spelar han i angrep for Haugesund i den norske Tippeligaen. Han har spelt på Serbia sitt U21-landslag.

Djurdjić kom til Haugesund i 2009 frå Beograd-klubben Voždovac, etter å ha imponert på prøvespel i Tyrkia. Han skreiv under ein treårskontrakt med Haugesund. Han hadde før dette òg vore på prøvespel hjå AZ Alkmaar i Nederland. Han vart Haugesund sin toppskårar i 2010-sesongen i Tippeligaen, med 12 seriemål, og i 2011-sesongen, også då med 12 seriemål.

Fotnotar

Kjelder
Nettsidene til FK Haugesund 
Nikola Djurdjic Highlights at youtube.com

Haugesund-spelarar
Serbiske fotballspelarar
Extracts from Music for White Cube

Extracts from Music for White Cube, London 1997 er eit ambient installasjons-album av den britiske musikaren Brian Eno frå 1997.

Installasjonen, eit show med musikk og visuell kunst, fann stad i White Cube kunstgalleri i London, frå 25. april til 31. mai 1997.

Innhald

Bakgrunnsstoff
 White Cube

Kjelder
Denne artikkelen bygger på «Extracts from Music for White Cube» frå ,  den 25. april 2011.  
 

Brian Eno-album
Musikkalbum frå 1997
album produserte av Brian Eno
Lightness: Music for the Marble Palace

Lightness: Music for the Marble Palace - The State Russian Museum, St. Petersburg er eit ambient installasjonsalbum frå 1997 av den britiske musikaren Brian Eno.

Musikken vart laga for ein kunstinstallasjon med musikk og visuell kunst som fann stad i Marmorpalasset (engelsk Marble Palace) i St. Petersburg frå november til midten av desember 1997. 

Eno nytta seg her av generativ musikk ved hjelp av Koan Pro, ein algoritmisk måte og skape musikk på.

Innhald 
 «Atmospheric Lightness» - 32:00
 «Chamber Lightness» - 25:00

Kjelder

Denne artikkelen bygger på «Lightness: Music for the Marble Palace – The State Russian Museum, St. Petersburg» frå ,  den 25. april 2011.

Bakgrunnsstoff
 Financial Times Artikkel om installasjonen 1997

Brian Eno-album
Musikkalbum frå 1997
album produserte av Brian Eno
I Dormienti

I Dormienti er eit ambient installasjonsalbum frå 1999 av den britiske musikaren Brian Eno. Det er òg namnet på ei kunstbok av Eno og den italienske kunstnaren Mimmo Paladino frå 2000. Boka kom i lag med albumet og inneheld bilete og teikninar frå Roundhouse-installasjonen.

Musikken på albumet er henta frå ein installasjon, eit sho med musikk og visuell kunst, som fann stad i Roundhouse, Chalk Farm Road i Camden i London, frå 9. september til 6. oktober 1999. Installasjonen omfatta verk av den italienske kunstnaren Mimmo Paladino.

Innhald 
 «I Dormienti» - 39:40

Kjelder
Denne artikkelen bygger på «I Dormienti» frå ,  den 25. april 2011.  
 

Brian Eno-album
Musikkalbum frå 1999
album produserte av Brian Eno
Chris Pozniak

Chris Pozniak, fødd Krzysztof Poźniak () er ein polsk-canadisk fotballspelar. I 2011-sesongen spela han i forsvar for Haugesund i den norske Tippeligaen, i den andre perioden sin for klubben. Han har òg spelt på Canada sitt landslag.

Klubbkarriere
Pozniak emigrerte frå Polen til Canada med foreldra sine og syster si i 1990. Han begynte den profesjonelle fotballkarrieren sin med Toronto Lynx som 18-åring. Han drog til Europa og svenske Örebro SK i 2001 og vidare til Haugesund i 2004.

22. november 2006 kunngjorde manageren i Toronto FC, Mo Johnston, at Pozniak, saman med mellom anna den tidlegare Sogndal-spelaren Marco Reda, hadde skrive under for klubben til Toronto sin første sesong i Major League Soccer. Pozniak spelte i forsvar og på midtbanen, som oftast som reserve med nokon kampar frå start.

21. november 2007 vart Pozniak vald ut av San Jose Earthquakes for 2008-sesongen. 28. mars 2008 vart han bytt bort til Los Angeles-klubben Chivas USA mot John Cunliffe. I mai 2008 vende han attende til Canada og Vancouver Whitecaps for å spela der fram til sommaren, då han ville prøva å finna ein klub i Europa. I august fekk han ein eittårskontrakt med Dundee FC i skotsk 1. divisjon og spelte der i 2008/09-sesongen.

30. juli 2009 kunngjorde Vancouver Whitecaps at Pozniak hadde skrive under for klubben ut 2009-sesongen, med opsjon for 2010. Denne opsjonen vart ikkje brukt. I staden vende Pozniak attende til Noreg og Haugesund, der han spelte fast på laget i 2010-sesongen i Tippeligaen.

Landslagskarriere
Pozniak har spelt landskampar for Canada på U20-, U23- og seniornivå. Han spelte den første A-landskampen sin i 2002 i CONCACAF Gold Cup i ein kamp mot Haiti, som innbytar. Han har spelt tre VM-kvalifiseringskampar for Canada.

Kjelder
Denne artikkelen begynte med ei omsetjing frå engelsk Wikipedia 25. april 2011.

Fotnotar

Kjelder
Nettsidene til FK Haugesund

Haugesund-spelarar
Canadiske fotballspelarar
Polske fotballspelarar
Fjellhamar

Fjellhamar er ein haldeplass på Hovedbanen og eit tettbygd område i Lørenskog kommune i Viken fylke. Området ligg nord/nordaust i kommunen, med grense mot Strømmen i Skedsmo kommune i aust og mot skogsområdet Skjettenåsen i nord, til vatnet Langvannet og til området Kjenn i Lørenskog kommune i sør. Då Fjellhamar går i eitt med tettstaden Hanaborg i Lørenskog, vert desse to områda ofte på sett på som ei eining.

Kommuneadministrasjonen låg tidlegare på Fjellhamar, men vart flytta til Kjenn.

NSBs lokaltog mellom Lillestrøm i Skedsmo kommune og Asker stasjon i Asker kommune via Oslo Sentralstasjon går gjennom området, og gjev eit godt samband til både Lillestrøm, Strømmen og Oslo. Dei mest aktuelle stasjonane for busette på Fjellhamar, er Fjellhamar, Hanaborg og Lørenskog.

Langvannet, som Fjellhamar grensar til, eit populært badevatn om sommaren for både folk på Fjellhamar og for folk i Lørenskog i det heile.

Lørenskog kommune
Fjellfiol

Fjellfiol (Viola biflora) er ei plante i fiolfamilien. Arten er utbreidd i Eurasia og det vestlege Nord-Amerika. Planta vert kring 7 cm høg og har veik stengel, tynne gulgrøne blad og ein eller eit par gule blomstrar. Fjellfiolen blomstrar kring juli månad på fuktige stader til fjells. Han veks i alle fjelltrakter i Noreg, og også ned i låglandet. Planta er funnen opp til 1500 meter over havet i Jotunheimen.

Kjelder

<div class="references-small">
Denne artikkelen bygger på «Fjällviol» frå ,  den 25. april 2011.  
 
Johannes Lid: Norsk-svensk-finsk flora. Det Norske Samlaget, 1985.

Vilvteksande plantar i Noreg
Fiolfamilien
Kite Stories

Kite Stories er eit ambient installasjonsalbum av den britiske musikaren Brian Eno frå 1999.

Musikken på albumet vart laga for ein installasjon, eit show med musikk og visuell kunst, som fann stad i Kiasma Museum of Contemporary Art i Helsingfors i Finland, frå 11. desember 1999 til 6. februar 2000.

Installasjonen inkluderte eit generativt musikksystem og ei samling av lekamar som vart vald ut for deira romlege nærvær - steinar, sand og lysskulpturar. Den originale musikken vart komponert av åtte lydlag, kvar spelt på ein CD-spelar som stod ein stad i galleriet. Lydane gjekk i loop og hadde kvar ulik lengd, slik at dei i lag danna nesten uendelege variantar av lydar. Musikken på CDen er berre ein halvtime lang, og er derfor berre eit særs kort utdrag av versjonen som varte i to månader. 

Den kraftig handsama vokalen med nedsett tempo i del to og tre er baserte på ein japansk spøkelsessoge, Onmyo-Ji, av Reiko Otano og vart lesen av Kyoko Inatome, ei servitørdame på ein av favoritt sushirestaurantane hans.1.

Innhald

Kjelder
Denne artikkelen bygger på «Kite Stories» frå ,  den 25. april 2011.  
 

Brian Eno-album
Musikkalbum frå 1999
Album produserte av Brian Eno
Music for Onmyo-Ji

Music for Onmyo-Ji er ein dobbel-CD med musikk for bøkene til Reiko Okano. Den første disken er av Reigakusya, den andre av Brian Eno og J. Peter Schwalm.

Innhald - Disk 1

Medverkande
Sukeyasu Shiba: Musikalsk leiar (1-15), Ryuteki (1-4, 7-9, 12-14), kor (5), Saezuri (7), Ei (12)
Ko Ishikawa: Shō (1-4, 8, 9, 11-14), vokal (10), kor (5)
Tamami Tono: Shō (1-5, 8, 9, 12-14)
Kazue Tajima: Shō (1-4, 8, 9, 12-14)
Remi Miura: Shō (1, 2, 8, 9), Shoko (4)
Satoru Yaotani: Hichiriki (1-4, 8, 9, 12-14), kor (5)
Katsuhiko Tabuchi: Hichiriki (1, 2, 8, 9, 12-14), Biwa (4), Dadaiko (7)
Katsuyuki Kobayashi: Hichiriki (1-4, 8, 9, 12-14), kor (5)
Aya Motohashi: Hichiriki (1-5, 8, 9, 12-14)
Chiaki Yagi: Ryuteki (2, 7, 9, 12, 14), Biwa (4), Kakko (3, 4), solovokal (5)
Takeshi Sasamoto: Ryuteki (2, 5, 7, 9, 12, 14), Taiko (4)
Kanako Nakamura: Ryuteki (2, 4, 7, 9, 12, 14)
Kahoru Nakamura: Biwa (3-5)
Naoko Miyamaru: Dadaiko (2, 9, 12, 14), Ryuteki (4), Kakko (3, 4), Shaku Byoshi (5)
Yuko Hirai: Kakko (1, 2, 7-9, 12), So (4), Ryuteki (7), San-no-Tsuzumi (8, 9, 13, 14)
Mika Noda: Daishoko (2, 7, 9, 12, 14), So (3-5)
Reiko Okano: Wagon (6, 10)
Ayumi Shimonoto: Vokal (15)
Ichiko Hashimoto: Piano (15)
Keishi Urata: Lydarktitekt (1-15)
Seiichi Takubo: Synthesizer (1-15)

Innhald - Disk 2

Medverkande
Musikk skriven, produsert og framført av Brian Eno med J. Peter Schwalm.
Stemme: Kyoko Inatome

Kjelder
Denne artikkelen bygger på «Music for Onmyo-Ji» frå ,  den 25. april 2011.  
 

Brian Eno-album
Dobbeltalbum
Musikkalbum frå 2000
Album produserte av Brian Eno
Music for Civic Recovery Centre

Music for Civic Recovery Centre er eit ambient installasjonsalbum av den britiske musikaren Brian Eno, som kom ut i 2000.

Musikken frå albumet er henta frå ein installasjon, eit show med musikk og visuell kunst, som fann stad ved Sonic Boom exhibition i Hayward Gallery i London i april-juni 2000. Over 30 andre kunstnarar deltok på hendinga som vart leia av David Toop.

Delar av Eno sin Quiet Club-serie av installasjonar kombinerte 12 lydelement med 10 visuelle lysskulpturar som generative element. 

Albumet inneheld berre eitt spor, som er basert på og i røynda ein lang remix av sporet «Ikebukuro» frå The Shutov Assembly frå 1992 og «Kites II» & «Kites III» frå albumet Kite Stories frå 1999.

Innhald 
 «The Quiet Club» - 44:50

Medverkande
 Musikk: Brian Eno
 Stemme: Kyoko Inatome

Kjelder
Denne artikkelen bygger på «Music for Civic Recovery Centre» frå ,  den 25. april 2011.  
 

Brian Eno-album
Musikkalbum frå 2000
album produserte av Brian Eno
Compact Forest Proposal

Compact Forest Proposal : 5 Studies for "010101", San Francisco Museum of Modern Art, 2001 er ein ambient installasjonsalbum av den britiske musikaren Brian Eno, frå februar 2001. 

Musikken på albumet var henta frå ein installasjon, eit show med musikk og visuell kunst, som fann stad i San Francisco Museum of Modern Art sitt «010101: Art in Technological Times»-utstilling, som opna 3. mars 2001. Sidan den gong har museet sett opp installasjonen permanent.

Eno nytta 10 forskjellige CD-spelarar i installasjonen, som kvar spelte eit enkelt lydlag, som blanda seg i lag i uendelege kombinasjonar. CDane hadde fleire spor, nokre berre med stille, og kvar spelar var sett til å spele desse i tilfeldig rekkefølgje. Den endelege musikken vart slik kombinasjonar som endra seg heile tida og aldri gjentok seg sjølv. 

Musikken kan reknast som ein «oppfølgjar» til Music for Civic Recovery Centre frå 2000 som er bygd opp på liknande måte.

Innhald

Kjelder 
Denne artikkelen bygger på «Compact Forest Proposal» frå ,  den 25. april 2011. 
 oppgav desse kjeldene:

Brian Eno-album
Musikkalbum frå 2001
album produserte av Brian Eno
Drawn from Life

Drawn from Life er eit album frå 2001 av den britiske ambient-musikaren Brian Eno og J. Peter Schwalm.

Innhald

Medverkande
 Brian Eno
 J. Peter Schwalm
 Leo Abrahams
 Laurie Anderson 
 Holger Czukay
 Heiko Himmighoffen
 Lynn Gerlach
 Irial og Darla Eno

Brian Eno-album
Musikkalbum frå 2001
Album produserte av Brian Eno
January 07003: Bell Studies for the Clock of the Long Now

January 07003: Bell Studies for the Clock of the Long Now er ein ambient-album av den britiske musikaren Brian Eno frå 2003. 

Albumet består av «studiar» gjort for Long Now Foundation, ein organisasjon grunnlagd i 1996 med mål om «å skape ei motvekt til det dei rekna som dagens raskare/billigare tankegang og for å fremme langsamare/betre tankegang.»

Innhald

Kjelder
Denne artikkelen bygger på «January 07003: Bell Studies for the Clock of the Long Now» frå ,  den 25. april 2011.  
 

Brian Eno-album
Musikkalbum frå 2003
album produserte av Brian Eno
Hasund skule

Hasund skule er ein skule som ligg i Hasund skulekrins i Ulstein kommune, Møre og Romsdal fylke, om lag 7 minutt med bil frå sentrum. Butikken Straumane Handelslag held til rett attmed. 

Skulen blei fyrst bygd ved brua over til Dimnøya i 1879 med eitt klasserom. Eit nytt og større klasserom blei bygd på i nordenden i 1908. Klasserommet målte 10 x 12 alen som er ca. 6,1 x 7,3 meter. Skulen blei bygd på nytt der han står i dag og stod ferdig 1954. Ein ny og større skule blei bygd like bak i 1991 og den gamle blei riven. På tomta til den gamle skulen i dag finst det ei basketballbane. Fotballbana har blitt til ballbinge for 2-3 år sidan.

Bakgrunnsstoff 
 
 

Ulstein kommune
Skular i Møre og Romsdal
Another Day on Earth

Another Day on Earth  er eit album frå 2005 av Brian Eno, gjeven ut på Hannibal Records.

Dette er det første Eno-albumet med hovudsakleg vokalspor på meir enn to tiår. Om albumet sa Eno: «Det er det første eg har gjort som dette på veldig lang tid...om lag 25 år.». I tillegg forklarte han dei noverande tankane sine om tekstar i musikk: «Låtskriving er no faktisk ein av dei vanskelegaste utfordringane i musikk. Det er lett å lage musikk no, men tekstane er verkeleg eit stort problem. Eg meiner tekstar må engasjere ein viss del av hjernen slik at han på ein måte er på leit og seier Her er nokre utfordrande spor til kva denne songen kan handle om».

Innhald

Medverkande
 Vokal, instrument – Brian Eno
 Tangentinstrument – Jon Hopkins
 Gitar – Leo Abrahams
 Fiolin – Duchess Nell Catchpole
 Trommer – Willie Green
 Stemme – Aylie Cooke

Kjelder
Denne artikkelen bygger på «Another Day on Earth» frå ,  den 25. april 2011.  
 

Brian Eno-album
Musikkalbum frå 2005
album produserte av Brian Eno
Beyond Even (1992–2006)

Beyond Even (1992 - 2006) er eit album frå 2008 av dei britiske ambient-musikarane Robert Fripp og Brian Eno.

Innhald
Ringing Beat
Gasp
Sneering Loop
Tripoli 2020
Behold the Child
Timean Sparkles
Dirt Loop
The Idea of Decline
Deep Indian Long
Hopeful Timean (med Tim Harries)
Glass Structure
Voices
Cross Crisis in Lust Storm (med Trey Gunn)

Kjelder
Denne artikkelen bygger på «Beyond Even (1992–2006)» frå ,  den 25. april 2011.  
 

Brian Eno-album
Robert Fripp-album
Musikkalbum frå 2007
Strømmen

Strømmen er både ein stasjon på Hovedbanen, opna då Hovedbanen mellom Christiania (Oslo) og Eidsvoll stod ferdig i 1854, og eit tettbygd område i Lillestrøm kommune i Viken fylke mellom Nitelva ved Lillestrøm og grensa til Lørenskog kommune. Strømmen stasjon ligg i dette tettbygde området, som i si tid var ein industristad, men no har vorte ein forretningsstad med butikkar og bustader.

Stasjonen på Strømmen var den fyrste av alle utanfor hovudstaden som fekk stasjonsbygningar; heller ikkje endestasjonen på Eidsvoll var så tidleg ute. Den gamle stasjonbygningen og eit særskild bygg med toalett for ferdafolket står framleis, og er vorte freda.

Namnet Strømmen er opphavleg eit gardsnamn etter ein straum i Nitelva, kjend i skriftlege kjelder frå 1640. Fleire sagbruk langs Sagelva gjennom Sagdalen på Strømmen, ei elv frå Østmarka som renn ut i Nitelva, var opphavet til det som seinare skulle verte industristaden Strømmen, og som gjorde at Strømmen stasjon vart ein av dei viktigaste stasjonane på Hovedbanen.

Strømmen Værksted A/S, skipa i 1873, var den viktigaste verksemda i den allsidige industriutviklinga som kom i gang. På Strømmen har det vore produsert omnar, komfyrar, meierimaskinar, jarnbanevogner, sjølvberande busskarosseriar i duraluminium, trolleybussar, bilar, skipspropellar, tunnelbanevogner og persontog. Men her som på så mange plassar elles i Noreg, er det no kjøpesenter, kontor og liknande verksemder som for det meste har teke over både industribygningar og industriareal, med Strømmen Storsenter som eit av Noregs største i sitt slag.

Bakgrunnsstoff 
 Stefferud, Alf; Bunæs, Steinar. 2006. Historier om stedet og folket i hundre år fra rundt 1850. ISBN 978-82-997416-0-6
Jernbaneverkets opplysningar om Strømmen stasjon

Busetnader i Lillestrøm
Jarnbanestasjonar i Viken
DVD-en Intimate and Live

Intimate and Live er DVD-utgjevinga frå turneen Intimate and Live Tour til Kylie Minogue. Han vart filma i Sydney den 1. juli 1998 og utgjeven 23. juli 2002.

Sporliste 
"Too Far"
"What Do I Have to Do?"
"Some Kind of Bliss"
"Put Yourself in My Place"
"Breathe"
"Take Me with You"
"I Should Be So Lucky"
"Dancing Queen"
"Dangerous Game"
"Cowboy Style"
"Step Back in Time"
"Say Hey"
"Free"
"Drunk"
"Did It Again"
"Limbo"
"Shocked"
"Confide in Me"
"The Loco-Motion"
"Should I Stay or Should I Go"
"Better the Devil You Know"

Kjelder 
Denne artikkelen bygger på «Intimate and Live (DVD)» frå ,  den 25. april 2011.

Bakgrunnsstoff 
DVD-en Intimate and Live på Allmusic

Musikkvideoar og DVD-ar av Kylie Minogue
Østre Porsgrunn kyrkje (1760–2011)

Østre Porsgrunn kyrkje, òg kalla Jesu Kirke i Østre Porsgrunn eller Østsiden kirke, var ei kyrkje i tre frå 1760 i Porsgrunn kommune i Vestfold og Telemark som vart totalskada av brann natta til 11. april 2011. Kyrkja hadde vorte restaurert i 1997, 1960–1966 og i 1888.

Kyrkja var ei krosskyrkje (det vil seie med ein grunnplan forma som ein kross), teikna av arkitektane Lauritz de Thurah og Andreas Pfützner og bygd i lafta tømmer. Stilen var rokokko/seinbarokk. Kyrkja hadde vindauge i to høgder. Tårnet hadde ein tårnhjelm med særeigen form, og var utstyrt med eit fem meter høgt spir med eit smijarnsornament i toppen. 

Koret i kyrkja var like breitt som hovudskipet. Preikestolen i rokokko-stil, med ein rik treskurd dekt med bladgull, og med rocailleinnrammingar kring spegelfelta, var plassert i eit hjørne som vart danna av to av kyrkjeskipsarmane. Himlinga i kyrkja hadde tønneform og vart pynta med målingar av skyer og englar. I vest var det ein orgelfasade laga av Daniel Wroblewsky på slutten av 1700-talet, men sjølve orgelet var skifta ut ikring 1850. I dei tre armane av kyrkjeskipet var det samanhengande galleri, og med sine 600 plassar var dette ei av dei største trekyrkjene i Noreg.

Då det ikkje er mange kyrkjer att her i landet frå denne perioden, var det eit stort nasjonalt tap at denne kyrkja brann ned til grunnen. Ny kyrkje vart innvigd 15. september 2019.

Bakgrunnsstoff

 
Østre Porsgrunn kyrkje på nettstaden Kunsthistorie.

Kyrkjer i Porsgrunn
Kulturminne i Porsgrunn
Krosskyrkjer i Noreg
Tidlegare kyrkjer i Noreg